CELEX: 32004D0615
Language: lv
Date: 2004-07-23 00:00:00
Title: 2004/615/EK: Komisijas lēmums (2004. gada 23. jūlijs), ar ko groza Lēmumu 2004/111/EK par to, kā dalībvalstīs īstenot apsekojumus attiecībā uz mājputnu un savvaļas putnu gripu, kas veicami 2004. gadā (izziņots ar dokumenta numuru K(2004) 2459)(Dokuments attiecas uz EEZ)

27.8.2004   
            
            
               LV
            
            
               Eiropas Savienības Oficiālais Vēstnesis
            
            
               L 278/59
            
         
      KOMISIJAS LĒMUMS
   
   (2004. gada 23. jūlijs),
   ar ko groza Lēmumu 2004/111/EK par to, kā dalībvalstīs īstenot apsekojumus attiecībā uz mājputnu un savvaļas putnu gripu, kas veicami 2004. gadā
   (izziņots ar dokumenta numuru K(2004) 2459)
   (Dokuments attiecas uz EEZ)
   (2004/615/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par veterinārās nozares izdevumiem (1) un jo īpaši tā 20. pantu,
   tā kā:
   
               (1)
            
            
               2004. gada 29. janvāra Lēmums 2004/111/EK par to, kā dalībvalstīs īstenot apsekojumus attiecībā uz mājputnu un savvaļas putnu gripu, kas veicami 2004. gadā (2), nosaka, ka dalībvalstīm ir jāiesniedz savi plāni par šo apskašu organizēšanu līdz 2004. gada 15. martam.
            
         
               (2)
            
            
               Lēmums 2004/111/EK tāpat arī nosaka, ka Kopienai jāsniedz finansiālu ieguldījumu 50 % apmērā no izdevumiem, kas rodas dalībvalstīm, noņemot un analizējot paraugus, līdz maksimāli 600 000 eiro.
            
         
               (3)
            
            
               Dažas dalībvalstis, īpaši jaunās dalībvalstis, nav spējušas to izdarīt līdz termiņa beigām – 2004. gada 15. martam. Pieredze rāda, ka šādu apskašu organizēšana pirmo reizi var radīt loģistiskus šķēršļus mājputnu sektoru dažādības un struktūras dēļ, kuru nepieciešams izveidot savvaļas putnu apskašu veikšanai.
            
         
               (4)
            
            
               Ņemot vērā pastiprināto interesi no dalībvalstu puses pēc iespējas ātrāk noteikt vāju putnu gripas patogēnu to mājputnu un savvaļas putnu populācijās, dalībvalstu sniegtais naudas daudzums saskaņā ar Padomes Lēmumu 2004/111/EK pārsniedz 600 000 eiro.
            
         
               (5)
            
            
               Ņemot vērā nepieciešamību iegūt vairāk zināšanas par putnu gripu, kas rada arvien lielākus draudus visā pasaulē, ir lietderīgi palielināt dalībvalstu uzraudzības aktivitātes ar lielāku Kopienas finanšu dalību no 600 000 eiro līdz 1 000 000 eiro un mainot noteikto termiņu no 2004. gada 15. marta uz 2004. gada 15. jūniju.
            
         
               (6)
            
            
               Putnu gripas uzraudzības programmu modeļa vadlīnijas ir pārskatītas un ir lietderīgi nodrošināt dalībvalstīm iespēju iesniegt programmas, kas atbilst noteiktajām vadlīnijām.
            
         
               (7)
            
            
               Šajā lēmumā paredzētie pasākumi ir saskaņā ar pastāvīgās Pārtikas ķēdes un dzīvnieku veselības komitejas viedokli,
            
         IR PIEŅĒMUSI ŠO LĒMUMU.
   1. pants
   Lēmums 2004/111/EK tiek mainīts šādi:
   
               1)
            
            
               1. panta teksts tiek mainīts šādi:
               “Dalībvalstis līdz 2004. gada 15. jūnijam iesniedz Komisijai plānus apstiprināšanai par putnu gripas apskašu organizēšanu mājputniem un savvaļas putniem saskaņā ar pielikumā apskatāmām prasībām un vadlīnijām.”
            
         
               2)
            
            
               2. pantā skaitlis “600 000 eiro” tiek aizvietots ar “1 000 000 eiro”.
            
         
               3)
            
            
               Pielikumā esošais teksts tiek pievienots šim lēmumam kā pielikums.
            
         2. pants
   Šis lēmums adresēts visām dalībvalstīm.
   
      Briselē, 2004. gada 23. jūlijā
      
         
            Komisijas vārdā —
         
         
            Komisijas loceklis
         
         David BYRNE
         
      
   
   
      (1)  OV L 224, 18.8.1990., 19. lpp. Lēmumā jaunākie grozījumi izdarīti ar Eiropas Parlamenta un Padomes Direktīvu 2003/99/EK (OV L 325, 12.12.2003., 31. lpp.).
   
      (2)  OV L 32, 5.2.2004., 20. lpp.
   
      PIELIKUMS
      
         
            “PIELIKUMS
            Putnu gripas uzraudzības programmas mājputniem un savvaļas putniem, kas ieviešamas dalībvalstīs 2004. gadā
            MĒRĶI:
            
                        1)
                     
                     
                        Noteikt infekcijas ar putnu gripas vīrusa apakštipiem H5 un H7 izplatību dažādām mājputnu sugām, atkārtojot 2002./2003. gadā veikto skrīninga pārbaudi pārveidotā un precīzākā veidā.
                     
                  
                        2)
                     
                     
                        Turpināt sniegt ieguldījumu izmaksu un labumu pētīšanā saistībā ar visu H5 un H7 apakštipu likvidēšanā no mājputniem, ko paredz putnu gripas definīcijas izmaiņas.
                     
                  
                        3)
                     
                     
                        Turpināt brīvprātīgo putnu gripas uzraudzību savvaļas putniem, īpaši tas attiecas uz tām dalībvalstīm, kurām jau pašreiz ir laba sadarbība ar ornitoloģijas un citām organizācijām. Šādas uzraudzības rezultātam būtu jāsniedz vērtīga informācija agrās brīdināšanas sistēmām par grūtībām, kuras savvaļas putni var radīt mājputnu barā.
                     
                  
                        4)
                     
                     
                        Sniegt ieguldījumu zināšanās par putnu gripas draudiem dzīvnieku veselībai, ko rada savvaļas dzīvnieki.
                     
                  
                        5)
                     
                     
                        Sekmēt cilvēku un veterināro tīklu saikni un integrāciju putnu gripas uzraudzībai.
                     
                  A.   VISPĀRĪGĀS PRASĪBAS UN VADLĪNIJAS MĀJPUTNU APSKATĒM
            
                        —
                     
                     
                        Paraugu noņemšana tiks veikta ziemas periodā, ņemot vērā, ka liela mājputnu kaušana (īpaši tītaru un zosu) daudzās valstīs notiek tieši ap Ziemassvētkiem.
                     
                  
                        —
                     
                     
                        2005. gada 15. marts tiek noteikts kā galīgo apskašu rezultātu iesniegšanas datums.
                     
                  
                        —
                     
                     
                        Paraugu pārbaudes tiks veiktas dalībvalstu nacionālās putnu gripas laboratorijās (NL) vai citās laboratorijās, kuras attiecīgās institūcijas ir pilnvarojušas to darīt NL pakļautībā.
                     
                  
                        —
                     
                     
                        Visi rezultāti (gan seroloģijas, gan virusoloģijas) tiek sūtīti uz Kopienas references laboratoriju (KRL) salīdzināšanai. Ir jānodrošina laba informācijas plūsma. KRL nodrošinās tehnisko atbalstu un uzglabās palielinātu diagnostisko reaģentu krājumu.
                     
                  
                        —
                     
                     
                        Visi putnu gripas izolāti ir jāiesniedz KRL. H5/H7 apakštipu vīrusi tiek pakļauti standarta noteikšanas testiem (nucleotide saskaņošana/IVPI) saskaņā ar Padomes direktīvu 92/40/EEK.
                     
                  
                        —
                     
                     
                        Visi pozitīvie rezultāti ir retrospektīvi jāizpēta īpašumā un par šo pētījumu secinājumiem ir jāziņo Komisijai un KRL.
                     
                  
                        —
                     
                     
                        Noteikti protokoli ir jāpievieno sūtāmajam materiālam uz KRL, un KRL nodrošinās ar ziņojuma tabulām apskašu datu apkopošanai. Šajās tabulās ir jānorāda laboratorijā izmantotās testēšanas metodes.
                     
                  
                        —
                     
                     
                        Asiņu paraugi seroloģiskām pārbaudēm ir jāņem no visām mājputnu sugām vismaz 5 līdz 10 putniem (izņemot pīles un zosis) katrā īpašumā un no dažādām nojumēm, ja īpašumā ir vairāk kā viena nojume.
                     
                  
                        —
                     
                     
                        Paraugu noņemšanai ir jābūt stratificētai visās dalībvalstīs tā, lai paraugi var tikt uzskatīti kā visu dalībvalsti raksturojoši, ņemot vērā:
                        
                                    a)
                                 
                                 
                                    īpašumu skaitu, kuros paraugi ir ņemti. Šo skaitli nosaka tā, lai nodrošinātu vismaz viena inficēta īpašuma identifikāciju, ja inficētu īpašumu izplatība ir vismaz 5 % ar 95 % ticamības intervālu (sk. 1. tabulu); un
                                 
                              
                                    b)
                                 
                                 
                                    putnu skaits, no kuriem tiek ņemti paraugi, katrā īpašumā tiek noteikts tā, lai nodrošinātu 95 % varbūtību identificēt vismaz vienu inficētu putnu, ja seroloģiski pozitīvu putnu izplatība ir ≥ 30 %.
                                 
                              
                  
                        —
                     
                     
                        Paraugu noņemšanas modelī arī jāņem vērā:
                        
                                    a)
                                 
                                 
                                    ražošanas veidi un to noteiktie riski, piemēram, plašs lauks, audzēšana brīvā dabā, daudzas vecu dējējvistu, virsūdeņu lietošana, relatīvi ilgāks mūža gājums, vairāk kā vienas sugas klātbūtne vienā īpašumā, utt.;
                                 
                              
                                    b)
                                 
                                 
                                    tītaru skaits īpašumos, no kuriem tiek noņemti paraugi, jānosaka tā, lai identificētu vismaz vienu inficētu īpašumu, ja inficēto īpašumu izplatība ir vismaz 5 % ar 99 % uzticamības intervālu;
                                 
                              
                                    c)
                                 
                                 
                                    dalībvalstu īpašumi, kuros ražo ratites un paipalas, ir jāiekļauj programmā;
                                 
                              
                                    d)
                                 
                                 
                                    laika periods; kad nepieciešams, paraugu noņemšana jāpielāgo noteiktajiem periodiem, kuras laikā citu mājputnu īpašnieku klātbūtne īpašumā var radīt lielāku risku slimības ieviešanai;
                                 
                              
                                    e)
                                 
                                 
                                    dalībvalstīm ir jāveic paraugu noņemšana Ņjūkāstlas (Newcastle) slimībai, lai paturētu savu statusu kā valstis, kurām nav jāvakcinējas pret Ņjūkāstlas (Newcastle) slimību (Lēmums 94/327/EK), tās var izmantot audzējamo ganāmpulku H5/H7 antivielu uzraudzībai.
                                 
                              
                  1. TABULA
            Īpašumu skaits, no kuriem ir jāņem paraugi katrai mājputnu kategorijai (izņemot īpašumā esošos tītarus)
            
                        Īpašumu skaits katrā mājputnu kategorijā (izņemot tītaru īpašumus)
                     
                     
                        Īpašumu skaits, kuros paraugi ir jāņem
                     
                  
                        līdz 34
                     
                     
                        Visi
                     
                  
                        35–50
                     
                     
                        35
                     
                  
                        51–80
                     
                     
                        42
                     
                  
                        81–250
                     
                     
                        53
                     
                  
                        > 250
                     
                     
                        60
                     
                  
               
            2. TABULA
            Tītaru skaits, kuriem paraugi ir jānoņem
            
                        Tītaru skaits
                     
                     
                        Īpašumu skaits, kuros paraugi ir jāņem
                     
                  
                        līdz 46
                     
                     
                        Visi
                     
                  
                        47–60
                     
                     
                        47
                     
                  
                        61–100
                     
                     
                        59
                     
                  
                        101–350
                     
                     
                        80
                     
                  
                        > 350
                     
                     
                        90
                     
                  B.   NOTEIKTĀS PRASĪBAS INFEKCIJU NOTEIKŠANAI AR PUTNU GRIPAS H5/H7 APAKŠTIPIEM PĪLĒM UN ZOSĪM
            
                        —
                     
                     
                        Asins paraugi seroloģijas pārbaudēm labāk ir jānoņem putniem, kas tiek audzēti ārpus nojumēm laukos.
                     
                  
                        —
                     
                     
                        Seroloģijas pārbaudēm no katra izvēlētā īpašuma ir jānoņem 40-50 asins paraugi.
                     
                  C.   PUTNU GRIPAS APSKATE SAVVAĻAS PUTNIEM
            C.1.   Apskates modelis un tā ieviešana
            
                        —
                     
                     
                        Nepieciešama sadarbība ar putnu saglabāšanas/uzraudzības institūcijām un izsaukuma stacijām. Droši vien būtu labāk, ja šo grupu/staciju personāls veiktu parauga noņemšanu. Ir arī iespējams veidot sadarbību ar medniekiem, lai iegūtu paraugus no medītajiem putniem.
                     
                  
                        —
                     
                     
                        Pieredze ar iepriekšējām apskatēm rāda, ka vīrusa izolācijas līmenis ir ārkārtīgi zems, tāpēc paraugu noņemšanā jākoncentrējas uz putnu migrāciju uz dienvidiem rudens laikā un ziemas sākumā.
                     
                  C.2.   Paraugu noņemšanas kārtība
            
                        —
                     
                     
                        Ir jānoņem arī cloacal uztriepes virusoloģijas izmeklējumiem. Papildus “pirmā gada” putniem rudenī ielidojušo putnu sugas ar augstu uzņēmību un pastiprinātu kontaktu ar mājdzīvniekiem (piemēram, meža pīles) var radīt lielākas izredzes uz veiksmi.
                     
                  
                        —
                     
                     
                        Ideālā variantā izplatība starp dažādām sugām būtu šāda:
                        
                                    —
                                 
                                 
                                    70 % ūdensputni;
                                 
                              
                                    —
                                 
                                 
                                    20 % krastos dzīvojošie putni;
                                 
                              
                                    —
                                 
                                 
                                    10 % citi brīvībā dzīvojošie putni.
                                 
                              
                  
                        —
                     
                     
                        Tamponi ar ekskrementiem vai rūpīgi savākti svaigi ekskrementi ir jānoņem no ieslodzītiem savvaļas putniem, nomedītiem un atrastiem tikko mirušiem putniem.
                     
                  
                        —
                     
                     
                        Ir iespējams salikt kopā piecus vienas sugas paraugus.
                     
                  
                        —
                     
                     
                        Īpaša uzmanība jāpievērš paraugu uzglabāšanai un transportēšanai. Ja nevar garantēt ātru transportēšanu uz laboratoriju 48 stundu laikā (vidējā temperatūra transportā 4 °C), paraugus var uzglabāt un tad transportēt sausā ledū, kura temperatūra ir – 70 °C.
                     
                  D.   LABORATORISKĀS PĀRBAUDES
            Laboratoriskās pārbaudes ir jāveic pēc vadlīniju noteiktās kārtības Padomes direktīvas 92/40/EEK pielikumā III (ieskaitot seruma pārbaudi no pīlēm un zosīm ar HI). Tomēr, ja tiek paredzētas laboratoriskās pārbaudes, kas nav noteiktas direktīvā 92/40/EEC vai raksturotas OIE sauszemes rokasgrāmatā, dalībvalstis nodrošina nepieciešamos validēšanas datus KRL paralēli to programmu iesniegšanai Komisijai apstiprināšanai. Visi pozitīvie seroloģijas rezultāti ir jāapstiprina nacionālās putnu gripas laboratorijās ar haemagglutination kavēšanas pārbaudi, izmantojot šim mērķim noteiktos materiālus, kurus piegādā Kopienas references laboratorija:
            
                        H5
                     
                     
                        
                                    a)
                                 
                                 
                                    sākotnējais tests, izmantojot Pīle/Dānija/64650/03 (H5/N7);
                                 
                              
                                    b)
                                 
                                 
                                    pārbauda visus pozitīvos putnus ar Strauss/Dānija/72420/96 (H5/N2), lai likvidētu viscaur reaģējošu N9 antivielu;
                                 
                              
                  
                        H7
                     
                     
                        
                                    a)
                                 
                                 
                                    sākotnējais tests, izmantojot Tītars/Anglija/647/77 (H7/N7);
                                 
                              
                                    b)
                                 
                                 
                                    pārbauda visus pozitīvos putnus ar Āfrikas mājas strazds/983/79 (H7/N1), lai likvidētu viscaur reaģējošu N7 antivielu.”